དེ་ཡང་སྤྱི་ལོ་༢༠༡༤ཟླ་བ་༧ཚེས་༦ནི་རང་ཅག་རྣམས་ཀྱི་འདྲེན་མཆོག་མཚུངས་ཟླ་མ་མཆིས་པ་སྤྱི་ནོར་༧གོང་ས་སྐྱབས་མགོན་རྒྱལ་བའི་དབང་པོ་མཆོག་བོད་ལུགས་ལྟར་དགུང་གྲངས་བརྒྱད་ཅུ་དང་།ཕྱི་ལུགས་ལྟར་དགུང་གྲངས་དོན་དགུ་ལ་ཕེབས་པའི་སྐུའི་འཁྲུངས་སྐར་གྱི་ཉིན་མོ་ཞིག་ཡིན།ཉིན་འདི་ནི་རང་ཅག་ཁ་བ་རི་པ་རྣམས་ཀྱི་མགོན་སྐྱབས་བླ་ན་མེད་པ་ཞིག་འཇིག་རྟེན་འདིར་བྱོན་པའི་དུས་དང་།སྟོན་པ་ཐུབ་པའི་དབང་པོའི་རིང་ལུགས་དྲི་མ་མེད་པ་འཛམ་གླིང་ཡུལ་གྲུ་ཀུན་ལ་སྤེལ་བའི་བསྟན་འཛིན་གྱི་སྐྱེས་ཆེན་དམ་པ་ཞིག་འཇིག་རྟེན་འདིར་ཕེབས་པའི་དུས་དང་།གནའ་དེང་གི་རིག་གཞུང་ཟུང་དུ་འབྲེལ་བའི་སྒོ་ནས་བླངས་དོར་གྱི་ལམ་མ་ནོར་བ་སྟོན་པའི་འགྲོ་བའི་དེད་དཔོན་ཆེན་པོ་ཞིག་འཇིག་རྟེན་འདིར་བྱོན་པའི་དུས་དང་།